NOMAD FESTIVAL XPERIENCE A L'AVELLANA - Sortir amb nens
Agenda » Activitats familiars » NOMAD FESTIVAL XPERIENCE A L’AVELLANA
Del 8 al 17 d’agost de 2019 a l’Avellana, a Riudecols (Baix Camp) de 18 h a 01 hores
Es tracta d’una experiència d’oci única que s’ha volgut desenvolupar en un emplaçament fix durant 10 dies.
Concerts, gastronomia, animacions infantils, Market i moltes propostes més oferiran una programació completa enmig de la natura al Baix Camp
Nomad Festival Xperience fusionarà diverses disciplines culturals, d’oci i gastronòmiques en l’espai de l’Avellana – Mas d’en Cabré, una masia centenària al terme municipal de Riudecols.
En aquesta primera edició, a l’Avellana s’oferiran diversos espais per a tota la família: un espai Concerts amb música en viu cada nit; l’espai Foodtrucks, amb una selecció de gastronomia d’arreu del món; l’espai Market, amb la presència de diverses marques independents curosament seleccionades; i el Petit Nomad, un univers d’activitat i animació per als més petits.
L’oci per a tota la família serà un dels eixos definidors de Nomad Festival Xperience, que potenciarà el Petit Nomad amb una intensa programació de tallers, animació i espectacles familiars, pintacarones, gimcanes i jocs guiats durant la cita.
Els nens i nenes seran en part protagonistes de les tardes i podran fer manualitats, aprendre habilitats o gaudir de propostes de qualitat com la de la Turuleta Band, Més Tumàcat i Zum Zum Teatre, sessions de conta contes o festes temàtiques.
L’entrada tindrà un cost de sis euros per adults (amb una consumició inclosa), i de cinc euros per a nens (amb accés a totes les activitats del Petit Nomad). Hi haurà aparcament gratuït per a tots els assistents, i la possibilitat d’adquirir un passi per a tres dies per dotze euros (deu euros per a infants). Els empadronats a Riudecols, a més, tindran entrada lliure.
La programació elaborada per a Nomad Festival Xperience inclou variades propostes musicals: un DJ del prestigiós equip de Red Bull, la celebració de la Festa dels 40 principales el dia 10 d’agost, Star Ways, Big Mouthers o Mala Vida, o propostes innovadores com un concert d’improvisacions, versions íntimes o originals, i espectacles interactius. Rock, rumba o funk.
La música serà una protagonista indiscutible en quatre formats diferents: a les sessions DJ de música electrònica de tarda; a l’animació per al públic infantil al Bosc de les Fades; als espectacles de petit format i més sorprenents a l’Hivernacle a les 20 h; i als concerts principals cada nit a les 23 h. A més, tot el festival comptarà amb una música ambient i que acompanyarà tots els espais de Nomad Festival Xperience, especialment pensada per adaptar-se a cada moment.
La gastronomia és una de les protagonistes de la filosofia Nomad, amb una aposta per un menjar de carrer de qualitat i sorprenent. A la selecció de foodtrucks que es podran descobrir a Nomad Festival Xperience, s’hi sumarà la col·laboració del Restaurant Solric de Tarragona, que durà la seva proposta gastronòmica tradicional i de proximitat a l’aire lliure durant els deu dies de festival a Riudecols.
Agenda, Sortir amb nens a Tarragona, Activitats familiars, Sortir amb nens a Catalunya
activitats familiars Baix Camp L'Avellana